**Cecil Milton Hepworth**, nado en Lambeth (Londres) o 19 de marzo de 1874 e finado en Greenford (Middlesex) o 9 de febreiro de 1953 foi un director de cinema e produtor británico. Foi un dos fundadores do cinema británico e continuou realizando filmes ata a década de 1920 nos Walton Studios.

Traxectoria
-----------

Nado en Lambeth, o seu pai Thomas Cradock Hepworth foi un famoso showman da lanterna máxica e escritor. Cecil Hepworth viuse involucrado nas primeiras épocas da industria cinematográfica británica, traballando para Birt Acres e Charles Urban, e escribiu o primeiro libro británico sobre a materia en 1897. Co seu primo Monty Wicks creou a compañía produtora Hepworth and Co. (tamén coñecida como "Hepwix" polo seu logotipo), logo renomeada Hepworth Manufacturing Company (oficialmente: Hepworth Film Manufacturing Company), e despois Hepworth Picture Plays. En 1899 construíron un pequeno estudio en Walton-on-Thames, Hepworth Studios. A compañía producía uns tres filmes cada semana, en ocasións con Hepworth como director.

*Rescued by Rover* (1905), codirixido con Lewin Fitzhamon e protagonizado por un collie foi un éxito financeiro. Hoxe en día recoñécese como un desenvolvemento importante na gramática fílmica, con tomas combinadas con eficacia para salientar a acción. Hepworth foi un dos primeiros en recoñecer o potencial das estrelas cinematográficas, tanto animais como humanas, con varias personaxes recorrentes nalgúns dos seus filmes.

Arredor de 1910, Hepworth foi o inventor de Vivaphone, sistema pioneiro para engadir son aos filmes. O aparato empregaba discos de fonógrafo para gravar e reproducir o son. Vivaphone foi distribuído no Reino Unidos e tamén nos Estados Unidos e o Canadá.

A compañía continuou realizando filmes populares durante a década de 1920, a pesar do estilo cada vez máis anticuado dos filmes de Hepworth. Estimulado polo éxito internacional de *Alf's Button* (1919), a compañía buscou fondos para investir no desenvolvemento dun grande estudio. Fracasou no intento de lograr o capital necesario e tamén sufriu un revés comercial con *Comin' Thro the Rye* (1923), e o ano seguinte a compañía caeu na bancarrota. Todos os negativos orixinais en poder de Hepworth foron fundidos para vender a prata e as súas longametraxes consideráronse perdidas durante varias décadas. Porén, atopouse un orixinal en 35mm do seu filme de 1920 *Helen of Four Gates* nun arquivo de Montreal en 2008.

Filmografía
-----------

* 1897: *The Egg-Laying Man*
* 1900: *The Beggar's Deceit*
* 1900: *How It Feels to Be Run Over*
* 1900: *Explosion of a Motor Car*
* 1903: *Alice in Wonderland*
* 1905: *Rescued by Rover*
* 1905: *Baby's Toilet*
* 1913: *David Copperfield*
* 1915: *The Baby on the Barge*
* 1916: *Annie Laurie*
* 1919: *City of Beautiful Nonsense*
* 1919: *Broken in the Wars*
* 1919: *The Forest on the Hill*
* 1920: *Helen of Four Gates*
* 1921: *The Narrow Valley*
* 1921: *Tansy*
* 1921: *Wild Heather*
* 1923: *Comin' Thro the Rye*
* 1923: *Mist in the Valley*

Notas
-----

1. ↑  Cecil Hepworth en Screenonline
2. ↑  John Goodwin (ed.). "Vivaphone". Arquivado dende o orixinal o 21 de agosto de 2014. Consultado o 20 de agosto de 2014.
3. ↑  silentera.com (ed.). "Hepworth Vivaphone". Consultado o 20 de agosto de 2014.
4. ↑  The Guardian, ed. (31 de maio de 2010). "*Helen of Four Gates* to get screening after 80-year hiatus". Consultado o 26 de agosto de 2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cecil Hepworth Modificar a ligazón no Wikidata*** |

### Bibliografía

* *Came the Dawn*, Cecil Hepworth. Londres: Phoenix House, 1951.
* *Raising the Flag: Constructing a National Cinema in Britain*, Andrew Higson. Oxford: Clarendon Press, 1995, ISBN 0-19-812369-8. Chapter on *Comin' Thro' The Rye*: pp. 26–97.

### Ligazóns externas

* Cecil Milton Hepworth en Victorian-cinema.net
* 

* Cecil Hepworth na IMDb *(en inglés)*.

|  |  |
| --- | --- |
| Control de autoridades | 
* Wd: Q1052322
* WorldCat
* VIAF: 7521436
* Allmovie: p185241
* AlloCiné: 21513
* BNF: 129958337
* EBID: ID
* FAST: 1798430
* GND: 1120159776
* IMDb: nm0378408
* ISNI: 0000000063064387
* LCCN: no2001068977
* MusicBrainz: ID
* NKC: xx0159211
* NLA: 35227705
* NTA: 073262099
* ODNB: 42129
* OL: OL5469769A
* openMLOL: 162544
* SUDOC: 160190045
* TMDb: 125992

 |